महिंद्रा का दावा है कि उसकी मराजो 17.6 kmpl का माइलेज देती है, जो कि क्रिस्टा और हेक्सा के डीजल वेरिएंट्स से काफी अच्छा है। हालांकि, क्रिस्टा और हेक्सा में ज्यादा क्षमता वाले इंजन भी दिए गए हैं। इसलिए दोनों कारों के इंजन प्रत्येक किलोमीटर पर ज्यादा तेल की खपत करते हैं। अर्टिगा का डीजल वेरिएंट 24.52 kmpl की माइलेज देता है, जो कि चारों गाड़ियों के मुकाबले सबसे ज्यादा है। हालांकि, अर्टिगा में कम क्षमता वाला इंजन भी मौजूद है, जिसके चलते यह ज्यादा माइलेज देती है। 1373cc इंजन वाले CNG वेरिएंट के साथ अर्टिगा भी 24.59 kmpl का अच्छा माइलेज देती है।